શીર્ષક: ફૅક્ટ ચેક : ભાજપ પર પુલવામા હુમલો કરાવવાના આરોપનું સત્ય શું છે?\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
જેમાં એવો દાવો કરવામાં આવી રહ્યો છે કે 2019ની લોકસભાની ચૂંટણી જીતવા માટે ભાજપે જ પુલવામામાં સીઆરપીએફના કાફલા પર હુમલો કરાવ્યો હતો અને પક્ષની જ આ એક ચાલ હતી.

વાઇરલ વીડિયોમાં અવિ ડાંડિયા પોતાના દાવાને મજબૂતીથી રજૂ કરવા માટે એક કથિત કૉલ રેકૉર્ડિંગ પણ સંભળાવે છે.

જેમાં ભાજપના અધ્યક્ષ અમિત શાહ અને ભારતના ગૃહમંત્રી રાજનાથ સિંહ આ મામલે એક અજાણી મહિલા સાથે વાત કરતા સાંભળવા મળી રહ્યા છે.

આ ભ્રામક કૉલ રેકૉર્ડિંગને સાંભળીને એવું લાગે છે કે પુલવામા હુમલાનું કાવતરું ભાજપના વરિષ્ઠ નેતાએ રચ્યું હતું.

જોકે, અમારી તપાસમાં જાણવા મળ્યું છે કે આ કૉલ રેકૉર્ડિંગ ફેક એટલે કે નકલી છે.

1 માર્ચના રોજ અવિ ડાંડિયાએ પોતાના ફેસબુક પેજ દ્વારા લાઇવ કરીને આ ઑડિયો લોકોને સંભળાવ્યો હતો.

તેમણે લખ્યું હતું, "સત્ય શું છે, સાંભળો જો વિશ્વાસ ના હોય તો અને દેશની જનતામાં દમ હોય તો પૂછો જેમનો અવાજ છે તેમને, જે સેનાના ન થયા એ જનતાના શું થશે."

અવિ ડાંડિયાના ફેસબુક પેજ પર આ લાઇવ વીડિયો ઉપલબ્ધ નથી, પરંતુ ઇન્ટરનેટ આર્કાઇવ્ઝથી જાણવા મળે છે કે વીડિયો હટાવ્યા પહેલાં 23 લાખથી વધારે વખત તે જોવામાં આવ્યો હતો.

આ વીડિયોને એક લાખથી વધારે લોકોએ પોતાના ફેસબુક પેજ પર શૅર પણ કર્યો હતો.

'ડેઇલી કૅપિટલ' અને 'સિયાસત ડૉટ પીકે' જેવી નાની પાકિસ્તાની વેબસાઇટોએ પણ અવિ ડાંડિયાના વીડિયોને આધાર બનાવીને ભાજપ વિરુદ્ધ સમાચારો લખ્યા છે.

સેંકડો લોકો આ વીડિયોને ફેસબુક પરથી ડાઉનલોડ કરીને તેને વૉટ્સઍપ પર શૅર કરી રહ્યા છે.

બીબીસીના કેટલાક વાચકોએ પણ વૉટ્સઍપ દ્વારા આ વીડિયોની હકીકત જાણવા માગી હતી.

ઑડિયોની હકીકત શું છે?

વ્યવસાયે હીરાના વેપારી અવિ ડાંડિયા ઉત્તર પ્રદેશના મુખ્ય મંત્રી આદિત્યનાથ યોગી અને બોલીવૂડના અભિનેતા શાહરુખ ખાન અંગે પોતાની તીખી પ્રતિક્રિયા આપીને વર્ષ 2015માં પણ સમાચારોમાં ચમક્યા હતા.

જોકે, આ વખતે તેમણે જે ઑડિયો ફેસબુક લાઇવ દ્વારા લોકોને સંભળાવ્યો છે, તે ભારે ઍડિટિંગ દ્વારા ભાજપના અધ્યક્ષ અમિત શાહ અને ગૃહમંત્રી રાજનાથ સિંહનાં નિવેદનોને તોડીમરોડીને બનાવવામાં આવ્યો છે.

એવી રીતે ઍડિટિંગ કરવામાં આવ્યું છે કે ઑડિયોમાં એક અજાણી મહિલાનો અવાજ સંભળાય છે જાણે કે તે આ નેતાઓને સવાલો પૂછી રહી હોય.

તેના જવાબમાં સંભળાઈ રહેલા રાજનાથ સિંહ અને અમિત શાહના અવાજને જુદાંજુદાં ઇન્ટરવ્યૂમાંથી લેવામાં આવ્યો છે અને તેને ખૂબ જ ભ્રામક સંદર્ભમાં રજૂ કરવામાં આવ્યો છે.

ઉદાહરણ તરીકે વાઇરલ...